CELEX: 62011TN0110
Language: lt
Date: 2011-02-18 00:00:00
Title: Byla T-110/11: 2011 m. vasario 18 d. pareikštas ieškinys byloje ASA prieš VRDT — Merck (FEMIFERAL)

7.5.2011   
            
            
               LT
            
            
               Europos Sąjungos oficialusis leidinys
            
            
               C 139/22
            
         2011 m. vasario 18 d. pareikštas ieškinys byloje ASA prieš VRDT — Merck (FEMIFERAL)
   
   (Byla T-110/11)
   2011/C 139/42
   Kalba, kuria surašytas ieškinys: lenkų
   
      Šalys
   
   
      Ieškovė: ASA Sp. z o.o. (Glubčycės, Lenkija), atstovaujama advokato M. Chimiak
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Merck Sp. z o.o. (Varšuva, Lenkija)
   
      Ieškovės reikalavimai
   
   
               —
            
            
               Panaikinti 2010 m. lapkričio 19 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą R 0182/2010-1.
            
         
               —
            
            
               Priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė
   
      Prašomas įregistruoti Bendrijos prekių ženklas: žodinis prekių ženklas FEMIFERAL 5 klasės prekėms — paraiška Nr. 5320701
   
      Prekių ženklo ar žymens, kuriuo grindžiamas protestas, savininkė: Merck Sp. z o.o.
   
   
      Prekių ženklas ar žymuo, kuriuo grindžiamas protestas: žodinis nacionalinis prekių ženklas „Feminatal“ ir vaizdinis nacionalinis prekių ženklas, turintis žodinį elementą „feminatal“, 5 klasės prekėms
   
      Protestų skyriaus sprendimas: atmesti protestą
   
      Apeliacinės tarybos sprendimas: panaikinti Protestų skyriaus sprendimą ir atmesti prekių ženklo paraišką
   
      Ieškinio pagrindai: Reglamento (EB) Nr. 207/2009 (1) 8 straipsnio 1 dalies b punkto pažeidimas klaidingai nusprendus, kad prekių ženklai „Feminatal“ ir FEMIFERAL yra panašūs ir tai gali suklaidinti Lenkijos vartotojus dėl prekių kilmės, nepripažinus priešdėlio „femi-“ skiriamosios galios, neatsižvelgus į Lenkijos vartotojų ypatumus ir lenkų kalbos taisykles bei klaidingai įvertinus prekių ženklų panašumus vaizdiniu, fonetiniu ir koncepciniu požiūriu.
   
      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, p. 1).